Botirjon Mahmudov

Botirjon Mahmudov (, 1990-yil, Andijon, Oʻzbekiston SSRda tugʻilgan) – Oʻzbekistonlik bokschi, havaskorlar oʻrtasidagi jahon chempionati sovrindori boʻlgan.

 Sport faoliyati 
2008-yili Botirjon Mahmudov AQSHlik bokschi Errol Spens va Germaniyalik bokschi Sadulay Abdoulaye ustidan gʻalaba qozonib, finalda Oskar Molinaga (Meksika) imkoniyatni boy berib, yoshlar oʻrtasidagi jahon chempionatida kumush medalni qoʻlga kiritdi.

2009-yilgi Osiyo chempionatida ikkinchi jangida magʻlubiyatga uchragan.

2009-yilgi jahon chempionatida dastlabki bosqichlarda ketma ket uch marta gʻalaba qozonib, yarim finalda esa boʻlajak chempion, Germaniyalik bokschi Jek Kulkayga 4-6 hisobida yutqazdi va 69 kg vazinda bronza medalini qoʻlga kiritdi.

Botirjon Mahmudov 2014-yilgacha oʻz chiqishlarini davom ettirdi, biroq u boshqa yirik xalqaro musobaqalarda qatnashmadi.

Bugungi kunda yosh bokschilarni olimpiada va jahon chempionatlariga tayyorlash boʻyicha murabbiylik qilmoqda.

 Manbalar 

 Havolalar 

 2009-yilgi jahon chempionati natijalari amateur-boxing.strefa – amateur-boxing rasmiy sayti
 Botirjon Mahmudov – BoxRec saytidagi professional janglar statistikasi

Turkum:1990-yilda tugʻilganlar
Turkum:Andijonda tugʻilganlar
Turkum:Oʻzbekistonlik erkak bokschilar
Turkum:Alifbo boʻyicha sportchilar